เริ่มฤดูท่องเที่ยวยุโรป! อิตาลี-กรีซ เปิดประเทศผ่อนคลายมาตรการควบคุม 
Greece’s civil aviation authority announced that it was lifting all COVID-19 rules for international and domestic flights except for the wearing of face masks during flights and at airports 
สำนักงานการบินพลเรือนของกรีซประกาศว่า ได้ยกเลิกกฎเกณฑ์ควบคุมการระบาดของโควิด-19 สำหรับเที่ยวบินทั้งในประเทศและต่างประเทศแล้ว แต่ยกเว้นยังกำหนดให้ต้องสวมหน้ากากระหว่างอยู่บนห้องผู้โดยสารและที่สนามบิน โดยก่อนหน้านี้ผู้โดยสารเครื่องบินในกรีซต้องแสดงหลักฐานการฉีดวัคซีนแล้ว รวมทั้งต้องแสดงผลตรวจโควิดเป็นลบ หรือเพิ่งหายจากการป่วยด้วยอาการโควิด-19 ส่วนที่อิตาลี รัฐบาลประกาศยกเลิกข้อกำหนดการใช้ "กรีนพาส" สำหรับผู้ที่จะใช้บริการร้านอาหาร โรงภาพยนตร์ ยิมและสนามกีฬาต่าง ๆ แต่ยังกำหนดให้ใช้สำหรับโรงพยาบาลและสถานดูแลผู้สูงอายุ ทั้งนี้ กรีนพาส จะแสดงว่าบุคคลผู้นั้นผ่านการฉีดวัคซีนครบแล้ว หรือเพิ่งหายจากอาการโควิด-19 หรือมีผลตรวจโควิดเป็นลบเมื่อเร็ว ๆ นี้ นอกจากนี้ ทางการอิตาลียังยกเลิกข้อกำหนดเรื่องการสวมหน้ากากในสถานที่ที่มีผู้คนพลุกพล่าน เช่น ซูเปอร์มาร์เกต ที่ทำงานหรือร้านค้าต่าง ๆ แต่ยังคงกำหนดให้สวมหน้ากากบนระบบขนส่งมวลชน ในโรงภาพยนตร์ โรงพยาบาลและสถานดูแลผู้สูงอายุ เจ้าหน้าที่สาธารณสุขอิตาลียังคงแนะนำให้ใช้หน้ากากสำหรับกิจกรรมต่าง ๆ ในตัวอาคาร ขณะที่บริษัทเอกชนก็ยังสามารถกำหนดให้ต้องสวมหน้ากากเช่นกัน